CELEX: 32013R1277
Language: et
Date: 2013-12-09 00:00:00
Title: Komisjoni rakendusmäärus (EL) nr 1277/2013, 9. detsember 2013 , millega antakse luba tõsta teatavates viinamarjakasvatuspiirkondades või nende osades 2013. aastal korjatud viinamarjadest toodetud veini rikastamise piirmäärasid

10.12.2013   
            
            
               ET
            
            
               Euroopa Liidu Teataja
            
            
               L 329/10
            
         KOMISJONI RAKENDUSMÄÄRUS (EL) nr 1277/2013,
   9. detsember 2013,
   millega antakse luba tõsta teatavates viinamarjakasvatuspiirkondades või nende osades 2013. aastal korjatud viinamarjadest toodetud veini rikastamise piirmäärasid
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 121 kolmandat lõiku,
   ning arvestades järgmist:
   
               (1)
            
            
               Määruse (EÜ) nr 1234/2007 XVa lisa punkti A lõikes 3 on sätestatud, et eriti ebasoodsate ilmastikutingimustega aastatel võivad liikmesriigid taotleda veini alkoholisisalduse piirmäärade tõstmist (rikastamine) kuni 0,5 mahuprotsendi võrra.
            
         
               (2)
            
            
               Tšehhi Vabariik, Saksamaa, Prantsusmaa, Horvaatia, Luksemburg, Ungari, Austria ja Slovakkia on taotlenud 2013. aastal korjatud viinamarjadest toodetud veini rikastamise piirmäärade tõstmist, kuna kasvuperioodil valitsenud ilmastikutingimused olid neis piirkondades eriti ebasoodsad. Tšehhi Vabariik, Saksamaa, Horvaatia, Luksemburg, Ungari, Austria ja Slovakkia esitasid sellise taotluse kõigi oma viinamarjakasvatuspiirkondade ning Prantsusmaa esitas taotluse Gironde’i departemangu teatavate kommuunide kohta.
            
         
               (3)
            
            
               Tingituna 2013. aasta eriti ebasoodsatest ilmastikutingimustest ei ole määruse (EÜ) nr 1234/2007 XVa lisa punkti A lõikes 2 naturaalse alkoholisisalduse tõstmiseks sätestatud piirmäärade kohaldamisel võimalik teatavates viinamarjakasvatuspiirkondades või nende osades toota vajaliku üldalkoholisisaldusega veini, mille järele oleks tavaliselt turunõudlus.
            
         
               (4)
            
            
               Võttes arvesse määruse (EÜ) nr 1234/2007 XVa lisas esitatud eesmärki takistada ja piirata veini rikastamist ja arvestades, et kõnealuse lisa punktis A. lõikes 3 on tegemist erakorralise erandiga, tuleks anda luba suurendada veini rikastamise piirmäärasid ainult sellistes viinamarjakasvatuspiirkondades või nende osades, kus valitsesid erakordselt ebasoodsad ilmastikutingimused. Seega tuleks Prantsusmaal anda luba üksnes Gironde’i departemangu nendele vähestele kommuunidele, mis selliste ilmastikutingimuste all kannatasid.
            
         
               (5)
            
            
               Seepärast on asjakohane lubada Tšehhi Vabariigi, Saksamaa, Prantsusmaa, Horvaatia, Luksemburgi, Ungari, Austria ja Slovakkia viinamarjakasvatuspiirkondades või nende osades tõsta 2013. aastal korjatud viinamarjadest toodetud veini rikastamise piirmäärasid.
            
         
               (6)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Erandina määruse (EÜ) nr 1234/2007 XVa lisa punkti A lõikest 2 ei tohi käesoleva määruse lisas loetletud viinamarjakasvatuspiirkondades või nende osades 2013. aastal korjatud värskete viinamarjade, samuti ka 2013. aastal korjatud viinamarjadest toodetud viinamarjavirde, kääriva viinamarjavirde, kääriva toorveini ja veini naturaalse alkoholisisalduse tõstmine mahuprotsentides ületada järgmisi piirmäärasid:
   
               a)
            
            
               3,5 mahuprotsenti määruse (EÜ) nr 1234/2007 XIb lisa liites osutatud viinamarjakasvatusvööndis A;
            
         
               b)
            
            
               2,5 mahuprotsenti määruse (EÜ) nr 1234/2007 XIb lisa liites osutatud viinamarjakasvatusvööndis B;
            
         
               c)
            
            
               2,0 mahuprotsenti määruse (EÜ) nr 1234/2007 XIb lisa liites osutatud viinamarjakasvatusvööndites C I ja C II.
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. detsember 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      LISA
      
         Viinamarjakasvatuspiirkonnad või nende piirkondade osad, milles artikli 1 kohaselt on lubatud veini rikastamise piirmäärade tõstmine
      
      
                  Liikmesriik
               
               
                  Viinamarjakasvatuspiirkonnad või nende osad (viinamarjakasvatusvöönd)
               
            
                  Tšehhi Vabariik
               
               
                  Kõik viinamarjakasvatuspiirkonnad (vööndid A ja B)
               
            
                  Saksamaa
               
               
                  Kõik viinamarjakasvatuspiirkonnad (vööndid A ja B)
               
            
                  Prantsusmaa
               
               
                  Gironde'i departemangu järgmised kommuunid: Arbanats, Ayguemorte-Les-Graves, Baurech, Beautiran, Belvès-de-Castillon, Blésignac, Branne, Cabara, Camiac-et-Saint-Denis, Capian, Cardan, Castillon-la-Bataille, Castres-Gironde, Civrac-sur-Dordogne, Daignac, Dardenac, Espiet, Faleyras, Francs, Gardegan-et-Tourtirac, Grézillac, Guillac, Haux, La Brède, Langoiran, Lestiac-sur-Garonne, Lugaignac, Mouillac, Mouliets-et-Villemartin, Naujan-et-Postiac, Paillet, Podensac, Portets, Pujols, Rions, Saint-Aubin-de-Branne, Sainte-Colombe, Saint-Étienne-de-Lisse, Sainte-Florence, Saint-Genès-de-Castillon, Saint-Genès-de-Lombaud, Saint-Jean-de-Blaignac, Saint-Léon, Saint-Magne-de-Castillon, Saint-Michel-de-Rieufret, Saint-Morillon, Saint-Pey-d'Armens, Saint-Philippe-d'Aiguille, Saint-Selve, Sainte-Terre, Les Salles-de-Castillon, La Sauve, Tabanac, Tizac-de-Curton, Le Tourne, Vignonet, Villenave-de-Rions ja Virelade (vöönd C I)
               
            
                  Horvaatia
               
               
                  Kõik viinamarjakasvatuspiirkonnad (vööndid B, C I ja C II)
               
            
                  Luksemburg
               
               
                  Kõik viinamarjakasvatuspiirkonnad (vöönd A)
               
            
                  Ungari
               
               
                  Kõik viinamarjakasvatuspiirkonnad (vöönd C I)
               
            
                  Austria
               
               
                  Kõik viinamarjakasvatuspiirkonnad (vöönd B)
               
            
                  Slovakkia
               
               
                  Kõik viinamarjakasvatuspiirkonnad (vööndid B ja C I)